Ha kel az ég szép hajnala
Ha kel az ég szép hajnala,
Kezemben az eke szarva,
Ekém előtt négy tulok jár:
Csákó, szilaj, gyöngyös, bogár.
     (Jézus segélj, haj).

Végig szántok az ugaron,
Járok híves gyöngy harmaton,
Csillámoló gyöngy harmaton,
Mezei szép virágokon.
     (Hajna csákó, haj).

Kis pacsirta, ég madara
Száll fölöttem, zeng a dala,
Párja vígan száll elébe,
Le-lecsa1ja a fészkébe.
     (Csa1i gyöngyös, haj).

Kis pacsirtám, szép madárkám,
Nézd meg, jő-e már a rózsám.
Ej, ha én fön lebeghetnék,
Mindig rózsám felé néznék.
     (Hajna szilaj, haj).

Majd ha a nap dél felé kel,
Eljő rózsám az ebéddel,
Tudom édes lesz ételem;
Hisz ő is ott eszik velem.
     (Csákó, gyöngyös, haj).

Még csak egy kettőt fordulok,
Mert pihegve jár a tulok.
Megetetek, megitatok,
Délig könyen tovább hajtok.
     (Hahó, hahó, haj).
Népköltészet